Document ID: 32008D0423

ΑΠΌΦΑΣΗ ΤΗΣ ΕΠΙΤΡΟΠΉΣ
της 8ης Μαΐου 2008
σχετικά με τον καθορισμό νέας προθεσμίας υποβολής για τους φακέλους ορισμένων ουσιών που πρέπει να εξετασθούν βάσει του δεκαετούς προγράμματος εργασίας που αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου
[κοινοποιηθείσα υπό τον αριθμό Ε(2008) 1736]
(2008/423/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1451/2007 της Επιτροπής, της 4ης Δεκεμβρίου 2007, σχετικά με τη δεύτερη φάση του δεκαετούς προγράμματος εργασιών που αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (1), και ιδίως το δεύτερο εδάφιο του άρθρου 12 παράγραφος 3,
Εκτιμώντας τα ακόλουθα:
(1)
Ο κανονισμός (ΕΚ) αριθ. 1451/2007 θεσπίζει κατάλογο δραστικών ουσιών που πρέπει να αξιολογούνται υπό το πρίσμα της ενδεχόμενης υπαγωγής τους στα παραρτήματα I, IA ή IB της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου (2).
(2)
Για ορισμένες ουσίες ή συνδυασμούς τύπων προϊόντων που περιλαμβάνονται στον εν λόγω κατάλογο, έχουν αποσυρθεί όλες οι συμμετοχές ή δεν έχει παραληφθεί φάκελος εντός των αντιστοίχως προβλεπόμενων προθεσμιών βάσει του άρθρου 9 του κανονισμού (ΕΚ) αριθ. 1451/2007, εκ μέρους του κράτους μέλους που έχει ορισθεί ως εισηγητής για την αξιολόγηση.
(3)
Κατόπιν τούτου, η Επιτροπή, σύμφωνα με το άρθρο 11 παράγραφος 2 του κανονισμού (ΕΚ) αριθ. 1451/2007, ενημέρωσε σχετικά τα κράτη μέλη. Οι ως άνω πληροφορίες δημοσιοποιήθηκαν επίσης με ηλεκτρονικά μέσα στις 22 Ιουνίου 2007.
(4)
Εντός τριών μηνών από την ηλεκτρονική δημοσίευση των εν λόγω πληροφοριών, ορισμένα πρόσωπα εκδήλωσαν ενδιαφέρον για την ανάληψη του ρόλου του συμμετέχοντος όσον αφορά ορισμένες από τις ως άνω ουσίες και τους αντίστοιχους τύπους προϊόντων, σύμφωνα με το άρθρο 12 παράγραφος 1 του κανονισμού (ΕΚ) αριθ. 1451/2007.
(5)
Ως εκ τούτου, πρέπει να ορισθεί νέα προθεσμία για την υποβολή φακέλων σχετικά με τις εν λόγω ουσίες και τους αντίστοιχους τύπους προϊόντων.
(6)
Τα μέτρα που προβλέπει η παρούσα απόφαση είναι σύμφωνα με τη γνώμη της μόνιμης επιτροπής για τα βιοκτόνα προϊόντα,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Για τις ουσίες και τους τύπους προϊόντων που αναφέρονται στο παράρτημα, η νέα προθεσμία υποβολής φακέλων λήγει στις 30 Ιουνίου 2009.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 8 Μαΐου 2008.

Labels: 3
1
6